I 1873-1876 gennemgik kirken en hård restauration, der har været kontroversiel sidenhen. Den blev ledt af arkitekten Harald Drewsen. Man byggede de to våbenhuse og sakristiet i disse år, og tårnet fik sit nuværende gotiske spir.  Man fyldte også kampestensgrunden under tårnet med beton, man huggede stavværksdekoration i [[Triforium|triforierne]] (de øverste vindueåbninger i midterskibet) og der blev lavet en ny vestportal, som eftertiden ikke var glade for<ref>http://danmarkskirker.natmus.dk/uploads/tx_tcchurchsearch/Soroe_0187-0218.pdf s. 199-202</ref>. Ifølge Nationalmuseets gennemgang af kirken i "''Danmark Kirker''" fra 1936 har restaurationen "''dog i alt for høj Grad sat sit "nygotiske" Præg paa den gamle Kirke og betydelig formindsket dens Værdi som Bygningsmindesmærke''"<ref>http://danmarkskirker.natmus.dk/uploads/tx_tcchurchsearch/Soroe_0187-0218.pdf s. 188</ref>.
Bygninger,_konstruktioner_og_anlæg